Tájékoztató közérdekű adatok és közérdekből nyilvános adatok egyedi igénylésének szabályai

1. Igénylés benyújtása

Bárki jogosult közérdekű adat, illetve közérdekből nyilvános adat megismerése iránti kérelmet szóban, írásban vagy elektronikus úton benyújtani a Karolina Katolikus Egyetemi Szakkollégium (székhely: 6725 Szeged, Szentháromság u. 70-76.; „**Karolina Szakkollégium**”).

Az igény írásban a következő címre nyújtandó be: Karolina Katolikus Egyetemi Szakkollégium (székhely: 6725 Szeged, Szentháromság u. 70-76.)

Az igény szóban a következő címen nyújtandó be: Karolina Katolikus Egyetemi Szakkollégium (székhely: 6725 Szeged, Szentháromság u. 70-76.)

Az igény elektronikusan a következő e-mail címre nyújtandó be: szakkoli@karolinaiskola.hu

1. Adatigénylés megvizsgálása

A Karolina Szakkollégium az igény beérkezésétől számított legrövidebb időn belül megvizsgálja, hogy az adatigénylés egyértelmű-e vagy további pontosítása szükséges-e. Amennyiben az adatigénylés további pontosítása szükséges, akkor a Karolina Szakkollégium felhívja az adatigénylőt az adatigénylés pontosítására az adatigénylő által megadott e-mail címen vagy postai címen keresztül.

A Karolina Szakkollégium az igénylés beérkezésétől számított legrövidebb időn belül megvizsgálja, hogy az adatigénylés teljesítése megtagadásának oka fennáll-e. Amennyiben igen, akkor a Karolina Szakkollégium a 6. pontban foglaltak szerint intézkedik.

A Karolina Szakkollégium megvizsgálja, hogy az adatigénylés jelentős terjedelmű, illetve nagyszámú adatra vonatkozik-e, vagy az adatigénylés teljesítése a Karolina Szakkollégium alaptevékenységének ellátásához szükséges munkaerőforrás aránytalan mértékű igénybevételével jár-e. Amennyiben igen, akkor a Karolina Szakkollégium a 4. pontban foglaltak szerint intézkedik az adatigénylés teljesítésének határideje meghosszabbítása iránt.

A Karolina Szakkollégium megvizsgálja, hogy az adatigénylő a közérdekű adatokat, közérdekből nyilvános adatokat tartalmazó dokumentumokról, dokumentumrészekről másolatot igényel-e.

1. Költségtérítés megállapítása

Ha az adatigénylő (i) a közérdekű adatokat, közérdekből nyilvános adatokat tartalmazó dokumentumokról, dokumentumrészekről másolatot igényel vagy (ii) az adatigénylés jelentős terjedelmű, illetve nagyszámú adatra vonatkozik vagy az adatigénylés teljesítése a Karolina Szakkollégium alaptevékenységének ellátásához szükséges munkaerőforrás aránytalan mértékű igénybevételével jár, akkor a Karolina Szakkollégium költségtérítést állapít meg.

A Karolina Szakkollégium az alábbi tételeket veszi figyelembe a költségtérítés megállapítása során:

* az igényelt adatokat tartalmazó adathordozó költsége,
* az igényelt adatokat tartalmazó adathordozó az igénylő részére történő kézbesítésének költsége, valamint
* ha az adatigénylés teljesítése a közfeladatot ellátó szerv alaptevékenységének ellátásához szükséges munkaerőforrás aránytalan mértékű igénybevételével jár, az adatigénylés teljesítésével összefüggő munkaerő-ráfordítás költsége.
1. Adatigénylés teljesítésének határideje, határidő meghosszabbítása

A Karolina Szakkollégium az igény beérkezésétől számított legrövidebb időn belül, de legfeljebb 15 napon belül közli az igényelt adatokat.

Ha az igény pontosítására hívja fel a Karolina Szakkollégium az adatigénylőt, akkor a Karolina Szakkollégium a pontosítás beérkezésétől számított legrövidebb időn belül, de legfeljebb 15 napon belül közli az igényelt adatokat.

Ha az adatigénylés jelentős terjedelmű, illetve nagyszámú adatra vonatkozik, vagy az adatigénylés teljesítése a Karolina Szakkollégium alaptevékenységének ellátásához szükséges munkaerőforrás aránytalan mértékű igénybevételével jár, akkor a Karolina Szakkollégium az adatigénylés teljesítésének határidejét egy alkalommal 15 nappal történő meghosszabbításáról dönt. A Karolina Szakkollégium az adatigénylőt az igény beérkezését követő 15 napon belül tájékoztatja a határidő meghosszabbításáról.

1. Adatigénylés teljesítése

A Karolina Szakkollégium az adatigénylést közérthető formában és - amennyiben ezt a Karolina Szakkollégium aránytalan nehézség nélkül teljesíteni képes - az igénylő által kívánt formában, illetve módon tesz eleget.

Ha a kért adatot korábban már elektronikus formában nyilvánosságra hozták, az igényt a Karolina Szakkollégium az adatot tartalmazó nyilvános forrás megjelölésével teljesíti. Az adatigénylést a Karolina Szakkollégium nem utasítja el arra való hivatkozással, hogy annak közérthető formában nem lehet eleget tenni.

A Karolina Szakkollégium — az adatigénylő erre irányuló kérése esetén — az igényelt adatok másolatát átadja az adatigénylő részére. A másolat átadásával kapcsolatos költségtérítés megállapításával kapcsolatban a 3. pontban foglaltak szerint jár el.

1. Adatigénylés teljesítésének megtagadás

Nem tesz eleget az adatközlési kötelezettségének a Karolina Szakkollégium, ha

* az adatigénylő természetes személy nem ad meg elérhetőséget;
* az adatigénylő nem természetes személy nem ad meg elérhetőséget;
* az adatigénylő egy éven belül igényt nyújtott be, az adatigénylés azonos adatkörre irányul és az azonos adatkörbe tartozó adatokban változás nem állt be.

Ha a Karolina Szakkollégium az adatigénylés teljesítését megtagadja, akkor az adatigénylés megtagadásáról, az indokairól, valamint a jogorvoslati lehetőségekről tájékoztatja az adatigénylőt az igény beérkezésétől számított 15 napon belül írásban.

1. Adatigénylő jogorvoslati lehetősége

Az adatigénylő a közérdekű adat megismerésére vonatkozó igény elutasítása vagy a teljesítésre nyitva álló vagy a meghosszabbított határidő eredménytelen eltelte esetén, valamint az adatigénylés teljesítéséért megállapított költségtérítés összegének felülvizsgálata érdekében bejelentést tehet a Nemzeti Adatvédelmi és Információszabadság Hatósághoz (székhely: 1055 Budapest, Falk Miksa utca 9-11.; levelezési cím: 1363 Budapest, Pf. 9.; e-mail cím: ugyfelszolgalat@naih.hu; telefonszám: +36 (1) 391-1400, honlap: naih.hu).

Az adatigénylő a közérdekű adat megismerésére vonatkozó igény elutasítása vagy a teljesítésre nyitva álló vagy a meghosszabbított határidő eredménytelen eltelte esetén, valamint az adatigénylés teljesítéséért megállapított költségtérítés összegének felülvizsgálata érdekében bírósághoz fordulhat.

Az adatigénylő az igény elutasításának közlésétől, a határidő eredménytelen elteltétől, illetve a költségtérítés megfizetésére vonatkozó határidő lejártától számított harminc napon belül indíthatja meg a pert a Karolina Szakkollégium ellen a Karolina Szakkollégium székhelye szerinti járásbíróságon.

A Nemzeti Adatvédelmi és Információszabadság Hatósághoz tett bejelentés esetén az adatigénylő a pert a bejelentés érdemi vizsgálatának elutasításáról, a vizsgálat megszüntetéséről, az Info tv. 55. § (1) bekezdés b) pontja szerinti lezárásáról szóló vagy az Info tv. 58. § (3) bekezdése szerinti értesítés kézhezvételét követő harminc napon belül indíthatja meg.

Hatályos 2020. február 27. napjától